**ՏԵՂԵԿԱՏՎՈՒԹՅՈՒՆ**

**2018թ. հունիս ամսվա ընթացքում ստացված դիմումների ընթացքի, ինչպես նաև նախորդ տարվա նույն ժամանակահատվածի համեմատական վերլուծության վերաբերյալ**

2018թ. հունիս ամսվա ընթացքում նախարարությունում գրանցվել է 5672 փաստաթուղթ, որից 3180 գրություն (այդ թվում 39-ը չեղարկված), 40 օրենսդրական ակտի նախագիծ, 2178 քաղաքացիներից և իրավաբանական անձանցից ստացված դիմում, 274 ներքին փաստաթղթաշրջանառության փաստաթուղթ: Ամրագրված ժամկետներով փաստաթղթերի ընդհանուր թիվը կազմել է 1563:

Հաշվետու ժամանակահատվածում նախարարություն է այցելել 944 քաղաքացի, որից 323-ը ներկայացրել է բանավոր դիմում, 297-ը՝ գրավոր դիմում, 324-ը դիմել է ինֆո-տեղեկատվական կենտրոն ընդունարան:

Հունիս ամսվա ընթացքում նախարարությունում գրանցվել է 2178 դիմում, որից 1855-ը գրավոր է, 323-ը՝ բանավոր: Ստացված գրավոր դիմումներից 1669-ը ներկայացվել է քաղաքացիներից, 186-ը իրավաբանական անձանցից: Նշված գրավոր դիմումներից 180-ը՝ (10%) պատասխան չակնկալող դիմումներն են (համակարգի աշխատակիցներ, հաշվետվություն, հրավեր), իսկ 890-ը դեռևս գտնվում են ընթացքի մեջ:

Ընդհանուր առմամբ ՀՀ օրենսդրության պահանջներին համապատասխանեցնելու նպատակով նշված ժամանակահատվածում ուսումնասիրվել և ելքագրվել է 2097 փաստաթուղթ՝ որից 22 մշակված օրենսդրական ակտ, 1281 գրություն, 794 քաղաքացիներից և իրավաբանական անձանցից ստացված դիմումի պատասխան:

Բացի սահմանված ընթացակարգով ելքագրված 794 դիմումի պատասխանից հունիս ամսվա ընթացքում ելքագրվել է նաև 145 դիմումի պատասխան, որից 75 դիմումի ընթացքն ապահովվել է էլեկտրոնային առաքմամբ, 33-ը մեկ ելիցով պատասխանված նույնաբովանդակ և միևնույն անձից ստացված դիմումներ են, իսկ 37-ի դիմումների հարցը բավարարվել է համապատասխան ծառայություն մատուցելով (լսողական սարք, հաշմանդամի սայլակ և այլն): Ընդհանուր՝ 939 պատասխան:

Ելքագրված 794 դիմումների պատասխաներն ըստ բնույթի ունեն հետևյալ պատկերը. 627 (79%)-ը պարզաբանվել է, 60 (8%) քաղաքացու խնդրանք բավարարվել է, 82-ը (10%) վերահասցեագրվել է պետական այլ մարմիններ, իսկ 25-ին (3%) տրվել է մերժողական պատասխան:

Պատասխան ակնկալող գրավոր դիմումներում գերակշիռ մաս են կազմել հաշմանդամության խմբի նշանակման և վերանայման 323 (19%), աշխատանք տրամադրելու 249 (15%), կենսաթոշակի նշանակման և վերանայման 189 (11%), պետական նպաստների 187 (11%), բնակարան հատկացնելու 101 (6%), ավանդի փոխհատուցման 98 (6%), պրոթեզաօրթոպեդիկ պարագաների 73 (4%) և աշխատանքային օրենսդրության 24 (1%) վերաբերյալ դիմումները:

Ներկայացված բանավոր դիմումներում գերակշիռ մաս են կազմել դիմումի ընթացքի ճշգրտման 94 (29%), հաշմանդամության խմբի նշանակման և վերանայման 70 (22%), ավանդի փոխհատուցման 65 (20%), պետական նպաստների 31 (10%), աշխատանք տրամադրելու 25 (8%), պրոթեզաօրթոպեդիկ պարագաների 17 (5%), կենսաթոշակի նշանակման ու վերանայման 14 (4%) վերաբերյալ դիմումները:

Հունիս ամսվա ընթացքում նախարարի և աշխատակազմի ղեկավարի մոտ ընդունելություն չի կայացել:

Հաշվետու ժամանակահատվածում կայացել է փոխնախարարների չորս ընդունելություն, որին մասնակցել է տասնյոթ քաղաքացի:

|  |  |  |  |  |  |  |
| --- | --- | --- | --- | --- | --- | --- |
|  | **2017Թ. ՀՈՒՆԻՍ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ՄՏԻՑ ՓԱՍՏԱԹՂԹԵՐ** | | **2018Թ. ՀՈՒՆԻՍ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ՄՏԻՑ ՓԱՍՏԱԹՂԹԵՐ** | | **Համեմատություն** | |
| **1** | **Մտից փաստաթղթերի ընդհանուր քանակ** | **4527** | **Մտից փաստաթղթերի ընդհանուր քանակ** | **5672** | **Աճել է** | **1145** |
| **2** | **Պաշտոնական գրություններ** | **3474** | **Գրություններ, որից՝ 40-օրենսդրական ակտի նախագիծ** | **3220** | **Նվազել է** | **-254** |
| **3** | **Ներքին փաստաշրջանառություն** | **220** | **Ներքին փաստաշրջանառություն** | **274** | **Աճել է** | **54** |
| **4** | **Քաղաքացիների դիմումներ** | **833** | **Քաղաքացիների դիմումներ** | **2178** | **Աճել է** | **1345** |
|  | **ա. Գրավոր դիմումներ** | **685** | **ա. Գրավոր դիմումներ** | **1855** | **Աճել է** | **1170** |
|  | **բ. Բանավոր դիմումներ** | **148** | **բ. Բանավոր դիմումներ** | **323** | **Աճել է** | **175** |
| **5** | **Ընդունելության բաժին դիմած քաղաքացիների թիվը** | **521** | **Ընդունելության բաժին դիմած քաղաքացիների թիվը** | **944** | **Աճել է** | **423** |
|  | **ա. Գրավոր դիմումներ** | **87** | **ա. Գրավոր դիմումներ** | **297** | **Աճել է** | **210** |
|  | **բ. Բանավոր դիմումներ** | **148** | **բ. Բանավոր դիմումներ** | **323** | **Աճել է** | **175** |
|  | **գ. Ինֆո-տեղեկատվական կենտրոն ընդունարան** | **286** | **գ. Ինֆո-տեղեկատվական կենտրոն ընդունարան** | **324** | **Աճել է** | **38** |
| **6** | **Հսկողական փաստաթղթեր** | **245** | **Հսկողական փաստաթղթեր** | **294** | **Աճել է** | **49** |
| **7** | **ՀՀ վարչապետի հանձնարարականներ** | **38** | **ՀՀ վարչապետի հանձնարարականներ** | **82** | **Աճել է** | **44** |
|  |  |  |  |  |  |  |
|  | **2017Թ. ՀՈՒՆԻՍ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ԵԼԻՑ ՓԱՍՏԱԹՂԹԵՐ** | | **2018Թ. ՀՈՒՆԻՍ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ԵԼԻՑ ՓԱՍՏԱԹՂԹԵՐ** | | **Համեմատություն** | |
| **1** | **Ելից փաստաթղթերի ընդհանուր քանակ** | **1167** | **Ելից փաստաթղթերի ընդհանուր քանակ** | **2097** | **Աճել է** | **930** |
| **2** | **Պաշտոնական գրություններ** | **788** | **Պաշտոնական գրություններ, որից՝ 22-օրենսդրական ակտի նախագիծ** | **1303** | **Աճել է** | **515** |
| **3** | **Դիմումների պատասխաններ** | **379** | **Դիմումների պատասխաններ** | **794** | **Աճել է** | **415** |